રાજકોટ જિલ્લાના વીરપુર બસ સ્ટેન્ડ બહાર નીકળતા જ મુખ્ય હાઇવે ઉપર એક બસમાં આગ લાગી હોવાની જાણ કરવામાં આવતા ફાયર બ્રિગેડ અને વીરપુર પોલીસ સ્ટેશનના પીએસઆઇ આર એ ભોજાણી સહિતનો સ્ટાફ દોડી ગયો હતો પીએસઆઇ ભોજાણીએ જણાવ્યું હતું કે આ રાઘવ ટ્રાવેલ્સ મુસાફરોને લઈને સુરતથી પોરબંદર જતી હતી સવારે હોટલ પાસે હોલ્ટ કરવાનો હોવાથી ત્યાં બધા મુસાફરોને ચા-નાસ્તા માટે ઉતાર્યા હતા ત્યારે જ બસમાં આગળના ભાગે બેટરીમાં સ્પાર્ક થતા અચાનક આગ લાગી ગઈ હતી જોતજોતામાં આખી બસ આગની ચપેટમાં આવી ગઈ હતી જો કે અંદર કોઈ મુસાફરો નહિ હોવાથી મોટી જાનહાની ટળી હતી.